ตราครุฑตราครุฑกฎกระทรวงฉบับที่4 (พ.ศ. 2514)ออกตามความในพระราชบัญญัติระเบียบข้าราชการพลเรือนในมหาวิทยาลัยพ.ศ.2507----------อาศัยอำนาจตามความในมาตรา 4 และมาตรา 5แห่งพระราชบัญญัติระเบียบข้าราชการพลเรือนในมหาวิทยาลัย พ.ศ. 2507 นายกรัฐมนตรีออกกฎกระทรวงไว้ดังต่อไปนี้ข้อ 1 ให้ยกเลิกกฎกระทรวง ฉบับที่ 3 (พ.ศ. 2509)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. 2507ข้อ 2 ให้ยกเลิกความในข้อ 9 แห่งกฎกระทรวง (พ.ศ. 2507)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. 2507ซึ่งแก้ไขเพิ่มเติมโดยกฎกระทรวง ฉบับที่ 2(พ.ศ. 2509)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ.2507และให้ใช้ความต่อไปนี้แทน`ข้อ 9 ผู้ใดได้รับปริญญา อนุปริญญา หรือประกาศนียบัตรวิชาชีพอธิการบดีโดยได้รับอนุมัติของอ.ก.ม.อาจคัดเลือกหรือสอบคัดเลือกบรรจุเข้าเป็นข้าราชการพลเรือนสามัญของมหาวิทยาลัยที่ใช้วิชานั้น ๆ ในชั้นใด ๆที่ไม่สูงกว่าชั้นโทได้ตามหลักเกณฑ์และวิธีการดังต่อไปนี้ และให้นำความในข้อ 21มาใช้บังคับโดยอนุโลม(1) ปริญญา อนุปริญญา หรือประกาศนียบัตรวิชาชีพใดจะใช้สำหรับราชการในมหาวิทยาลัยส่วนใดให้เป็นไปตามที่ อ.ก.ม. พิจารณากำหนด(2) ปริญญา อนุปริญญา หรือประกาศนียบัตรวิชาชีพใด จะเทียบเท่าปริญญาอนุปริญญา หรือประกาศนียบัตรชั้นใด และจะถือเป็นปริญญา อนุปริญญา หรือประกาศนียบัตรตามกฎกระทรวงนี้ได้หรือไม่ให้ ก.ม. พิจารณากำหนด(3) การบรรจุผู้ได้รับปริญญา อนุปริญญาหรือประกาศนียบัตรวิชาชีพในประเทศเข้าเป็นข้าราชการพลเรือนสามัญ โดยจะให้ได้รับเงินเดือนในชั้น อันดับและขั้นใด ให้เป็นไปตามหลักเกณฑ์ดังต่อไปนี้(ก) ผู้ได้รับปริญญาตรี อนุปริญญา หรือประกาศนียบัตรวิชาชีพเทียบได้ไม่ต่ำกว่าปริญญาตรีหรืออนุปริญญา ซึ่งมีหลักสูตรกำหนดเวลาศึกษาไม่น้อยกว่าสามปีจะบรรจุได้ไม่สูงกว่าข้าราชการพลเรือนสามัญชั้นตรี อันดับ 1 ขั้น 1,000 บาท(ข) ผู้ได้รับปริญญาตรีหรือประกาศนียบัตรวิชาชีพเทียบได้ไม่ต่ำกว่าปริญญาตรีซึ่งมีหลักสูตรกำหนดเวลาศึกษาไม่น้อยกว่าสี่ปีจะบรรจุได้ไม่สูงกว่าข้าราชการพลเรือนสามัญชั้นตรี อันดับ 2 ขั้น 1,250 บาท(ค) ผู้ได้รับปริญญาตรีทางสถาปัตยกรรมศาสตร์ ทางวิทยาศาสตร์สาขาเภสัชศาสตร์หรือทางศิลปะสาขาจิตรกรรม สาขาประติมากรรม หรือสาขาภาพพิมพ์ซึ่งมีหลักสูตรกำหนดเวลาศึกษาไม่น้อยกว่าห้าปีจะบรรจุได้ไม่สูงกว่าข้าราชการพลเรือนสามัญชั้นตรี อันดับ 2ขั้น 1,300 บาท(ง) ผู้ได้รับปริญญาตรีหรือประกาศนียบัตรวิชาชีพในประเทศเทียบได้ไม่ต่ำกว่าปริญญาตรี ซึ่งมีหลักสูตรกำหนดเวลาศึกษาไม่น้อยกว่าห้าปี ภายในปีการศึกษา2510 นอกจากที่ระบุไว้ใน (ค) จะบรรจุได้ไม่สูงกว่าข้าราชการพลเรือนสามัญชั้นตรี อันดับ 2ขั้น 1,300 บาท(จ) 1) ผู้ได้รับปริญญาตรีทางแพทย์ศาสตร์ ทันตแพทย์ศาสตร์หรือสัตวแพทย์ศาสตร์ ซึ่งมีหลักสูตรกำหนดเวลาศึกษาไม่น้อยกว่าหกปีจะบรรจุได้ไม่สูงกว่าข้าราชการพลเรือนสามัญชั้นโท อันดับ 2 ขั้น1,800 บาท 2)ผู้ได้รับปริญญาตรีทางแพทย์ศาสตร์ดังกล่าวใน 1)ซึ่งได้ฝึกหัดงานในวิชาชีพตามข้อบังคับของมหาวิทยาลัยเป็นผลดีมาแล้วไม่น้อยกว่าหนึ่งปีจะบรรจุได้ไม่สูงกว่าข้าราชการพลเรือนสามัญชั้นโทอันดับ 2 ขั้น 1,900 บาท(ฉ) ผู้ได้รับปริญญาโทซึ่งมีหลักสูตรกำหนดเวลาศึกษาต่อจากปริญญาตรีไม่น้อยกว่าสองปี และรวมทั้งปริญญาตรีไม่น้อยกว่าหกปีจะบรรจุได้ไม่สูงกว่าข้าราชการพลเรือนสามัญชั้นโท อันดับ 2 ขั้น 1,800บาท(ช) ผู้ได้รับปริญญาโททางสถาปัตยกรรมศาสตร์ หรือทางวิทยาศาสตร์สาขาเภสัชศาสตร์ ซึ่งมีหลักสูตรกำหนดเวลาศึกษารวมทั้งปริญญาตรีไม่น้อยกว่าเจ็ดปีจะบรรจุได้ไม่สูงกว่าข้าราชการพลเรือนสามัญชั้นโท อันดับ 2 ขั้น 1,900 บาท(ซ) ผู้ได้รับปริญญาโทในประเทศ ซึ่งมีหลักสูตรกำหนดเวลาศึกษาต่อจากปริญญาตรีไม่น้อยกว่าสองปีและรวมทั้งปริญญาตรีไม่น้อยกว่าเจ็ดปี ภายในปีการศึกษา2514 นอกจากที่ระบุไว้ใน (ช) จะบรรจุได้ไม่สูงกว่าข้าราชการพลเรือนสามัญชั้นโท อันดับ 2ขั้น 1,900 บาท(ฌ) ผู้ได้รับปริญญาเอก จะบรรจุได้ไม่สูงกว่าข้าราชการพลเรือนสามัญชั้นโทอันดับ 3 ขั้น2,450 บาท(ญ) ผู้ได้รับปริญญา อนุปริญญา หรือประกาศนียบัตรวิชาชีพในประเทศนอกจากที่กล่าวใน (ก) ถึง(ฌ) จะบรรจุให้ได้รับเดือนในชั้น อันดับ และขั้นใดให้เป็นไปตามที่ ก.ม.จะได้อนุมัติเป็นราย ๆ ไปทั้งนี้ ให้วางหลักเกณฑ์ไว้เป็นบรรทัดฐานในการกำหนดโดยให้ใช้หลักเกณฑ์ตาม (ก) ถึง (ฌ) ประกอบการพิจารณาด้วย(4) การบรรจุผู้ได้รับปริญญา หรือประกาศนียบัตรวิชาชีพจากต่างประเทศเข้าเป็นข้าราชการพลเรือนสามัญ โดยจะให้ได้รับเงินเดือนในชั้น อันดับและขั้นใด ให้เป็นไปตามที่ ก.ม.จะได้อนุมัติเป็นราย ๆ ไป ทั้งนี้ให้วางหลักเกณฑ์ไว้เป็นบรรทัดฐานในการกำหนด โดยให้ใช้หลักเกณฑ์ตาม (3) (ก)ถึง (ฌ) ประกอบการพิจารณาด้วย'ข้อ 3 ให้ยกเลิกข้อ 9 ทวิ แห่งกฎกระทรวง (พ.ศ. 2507)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. 2507ซึ่งแก้ไขเพิ่มเติมโดยกฎกระทรวง ฉบับที่ 2(พ.ศ. 2509)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. 2507ให้ไว้ ณ วันที่ 1 มีนาคม พ.ศ. 2514จอมพล ถ. กิตติขจรนายกรัฐมนตรี----------------------------------------------------------------------------หมายเหตุ:-เหตุผลในการประกาศใช้กฎกระทรวงฉบับนี้ คือเนื่องจากกฎกระทรวง (พ.ศ.2507) กฎกระทรวง ฉบับที่ 2 (พ.ศ. 2509) และกฎกระทรวง ฉบับที่ 3(พ.ศ. 2509) ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. 2507ว่าด้วยการบรรจุผู้ได้รับปริญญาหรือประกาศนียบัตรวิชาชีพเข้าเป็นข้าราชการพลเรือนในมหาวิทยาลัยได้กำหนดอัตราเงินเดือนไว้แตกต่างกับกฎ ก.พ. ฉบับที่ 622 (พ.ศ.2513)ออกตามความในพระราชบัญญัติระเบียบข้าราชการพลเรือนพ.ศ. 2497ว่าด้วยการบรรจุผู้ได้รับปริญญาหรือประกาศนียบัตรวิชาชีพ ฉะนั้นเพื่อให้การบรรจุผู้ได้รับปริญญาหรือประกาศนียบัตรวิชาชีพเป็นข้าราชการพลเรือนในมหาวิทยาลัยได้รับเงินเดือนตามคุณวุฒิสอดคล้องกับกฎ ก.พ. ดังกล่าวจึงจำเป็นต้องตรากฎกระทรวงนี้ขึ้น